Hêzanê Xelisnayîşê Efrînî  (HRE) bi eşkerayîyêka nuştekîye da zanayene ke çalakîyanê îna ê 9 û 10ê çeleyî de  4 çeteyî ameyî kiştene  û 8 zî birîndar bîyî.
Eşkerayîye de ame vatene ke 9ê çeleyî de dormeyê bajarê Mare de vera çeteyan çalakîyêka sûyîqestî ameye viraştene, çeteyêk merd û çeteyêk zî birîndar bi.  Heman tarîxî de dewa Cilbirî ya qezaya Şêrawa de vera bargehê artêşa îşxalkere û çeteyanê ci çalakîyeke ameye viraştene. çeteyêk merd û çeteyêk û leşkerê zî birîndar bîyî.
HRE da zanayene ke 10ê çeleyî de zî reyna hîrê çalakîye bitesîr ameyî viraştene. Dormeyê dewanê Meydankê û Cîla Qadî û yê qezaya Şera  de îşxalkerî ameyî pirodayene çeteyêk ame kiştene û 5 çeteyî birîndar bîyî. Çalakîya ke rayîrê dewa Hecîka ya qezaya Raco de ameye viraştene de çeteyo bi nameyê Mihemed Kean ame kiştene.
